|  |  |  |  |  |  |  |
| --- | --- | --- | --- | --- | --- | --- |
|  |  | Vår dato: | | |  | Vår ref: |
|  |  | 12.05.2023 | | |  | 2023/17439 |
|  |  |  | | |  |  |
|  |  | Deres dato: | | |  | Deres ref: |
|  |  |  | | |  |  |
|  | |  | |  | | |
| Etter liste | |  | Saksbehandler, innvalgstelefon | | | |
|  | Fakra Butt, 22003597 | | | |
|  |  | | | |
|  | | | | |
|  | | | | |
|  | | | | |  |
|  |  | | | |

# Informasjonsbrev om kommuneproposisjonen for 2024 og revidert budsjett for 2023

I dette brevet gir vi dere en kortfattet oversikt over hovedpunktene og de viktigste forslagene i framlegget til [Prop. 112 S (2022-2023)](https://www.regjeringen.no/contentassets/75909dfdf0e04313bd015cd6538a6c6e/no/pdfs/prp202220230112000dddpdfs.pdf) Kommuneproposisjonen 2024 og revidert nasjonalbudsjett for 2023 som ble presentert i dag.

# Det generelle hovedbildet

Budsjettet for 2023 er et budsjett for trygg økonomisk styring i en urolig tid. Nødvendige og uforutsette utgifter som følger av den ekstraordinære situasjonen vi nå står i, må håndteres innenfor en samlet ansvarlig økonomisk ramme. Krigen i Ukraina har påvirket og økt matvarepriser og andre råvarepriser kraftig. Sammen med de økonomiske ettervirkningene av pandemien har krigen hatt betydelig innvirkning på den økonomiske utviklingen og statsbudsjettet også i Norge.

Endringene som regjeringen nå foreslår i statsbudsjettet for 2023, har i stor grad sammenheng med konsekvenser av krigen i Ukraina og høyere pris- og lønnsvekst enn budsjettert. Samlet sett øker oljepengebruken med rundt 56 mrd. kroner. I overkant av 20 mrd. kroner av økningen i oljepengebruken kan sies å være direkte knyttet til krigen.

# Revidert nasjonalbudsjett 2023

## Deflator

Kommunal deflator for 2023 anslås nå til 5,2 prosent, oppjustert fra 3,7 prosent i saldert budsjett 2023. Vektingen er om lag 57,5 pst. for lønnsvekst, og om lag 42,5 pst. for prisvekst. Anslaget er 5,4 pst. lønnsvekst og 4,9 pst. prisvekst.

Den ekstra arbeidsgiveravgiften, når samlede avgiftspliktige lønnsytelser til en inntektsmottaker overstiger terskelbeløpet på 750 000 kroner, er innarbeidet i deflatoren over. Økt arbeidsgiveravgift bidrar til å øke kommunesektorens lønnskostnader med anslagsvis 320 mill. kroner i 2023. Dette bidrar isolert sett til å øke veksten i lønnskostnadene med om lag 0,1 prosentpoeng utover lønnsveksten på 5,4 pst.

Videre dekker kompensasjonen for økt kostnadsvekst for kommunesektoren også effekten av økt arbeidsgiveravgift.

Lavere prisvekst på kjøp av varer og tjenester enn KPI henger sammen med betydelig lavere utgiftsandel på matvarer i offentlig sektor enn i husholdningene. I tillegg er byggekostnadsindeksene (som ikke inngår i KPI) på vei ned. Tallene er imidlertid beheftet med usikkerhet.

Dekomponering av deflatoren:

Et bilde som inneholder tekst, skjermbilde, Font, nummer

Automatisk generert beskrivelse

## Skatteinntekter

Regjeringen varslet tidligere i år at det ville bli gjort en lønns- og prisjustering av budsjettet for 2023.

Det er nå foretatt en helhetlig vurdering av kommunesektorens økonomi.

Kommunal deflator er som nevnt over nå anslått til 5,2 pst., noe som er en økning på 1,5 prosentpoeng sammenliknet med anslagene i nasjonalbudsjettet for 2023. Økningen tilsvarer om lag 6,9 mrd. kroner.

Samtidig anslås en merskattevekst på om lag 4,3 mrd. kroner.

Basert på disse anslagene overstiger kostnadsveksten merskatteveksten med 2,6 mrd. kroner og dette beløpet foreslås kompensert i forbindelse med revidert nasjonalbudsjett for 2023.

Både anslag for skatteinngang og kostnadsvekst er imidlertid usikre, og det kan være betydelige variasjoner mellom kommuner, fylkeskommuner og geografiske områder.

**Et bilde som inneholder tekst, skjermbilde, Font, nummer

Automatisk generert beskrivelse**

**Et bilde som inneholder tekst, skjermbilde, Font, nummer

Automatisk generert beskrivelse**

## Vekst i frie inntekter

Regjeringen foreslår etter en helhetlig vurdering at kommunesektorens rammetilskudd økes med til sammen 3,2 mrd. kroner, herav 600 mill. kroner som vekst i frie inntekter på toppen av anslått netto kostnadsvekst.

Av samlet økt rammetilskudd går 2,1 mrd. kroner til kommunene og 1,1 mrd. kroner til fylkeskommunene.

Av bevilgningsøkningen til kommunene fordeles den anslåtte netto kostnadsveksten på 1,6 mrd. kroner etter kostnadsnøkkelen. Regjeringen foreslår i tillegg 0,5 mrd. kroner i økte frie midler til kommunene i 2023, som fordeles slik at kommuner med lavere skatteinngang per innbygger får en større andel enn innbyggertallet skulle tilsi. Midlene fordeles med utgangspunkt i skatteinntekter per innbygger før inntektsutjevning, basert på gjennomsnitt for 2021 og 2022.

## Konsesjonskraft – redusert trekk i rammetilskuddet fra 3 milliarder til 865 millioner kroner

Strømprisene har falt betydelig etter at statsbudsjettet ble vedtatt. Regjeringen har tidligere varslet at trekket i rammetilskuddet ville bli justert i regjeringens forslag til revidert nasjonalbudsjett i tråd med oppdaterte anslag for strømprisene for 2023.

Basert på oppdaterte spotprisanslag for høyprisområdene (NO1, NO2 og NO5), legges det nå til grunn en strømpris på 100 øre/kWh for trekket. Denne prisen er også lagt inn som et tak ved beregningen av trekk selv om kommunen i rapporteringen før jul i fjor meldte inn disponering av kraften til en høyere pris, eksempelvis som følge av at man hadde solgt hele eller deler av konsesjonskraftmengden for 2023 til fastpris. Trekket skal dermed ikke virke til ugunst for kommunene og fylkeskommunene som frivillig valgte å rapportere sin disponering av konsesjonskraften. Videre er det sett hen til høyprisbidraget for kraftprodusentene, og det er kraftinntekter over 70 øre/kWh som er gjenstand for trekket. Videre legges det til grunn en trekkandel på 90 prosent av kraftinntekter over 70 øre/kWh for både kommuner og fylkeskommuner.

Med en strømpris på 100 øre/kWh i 2023, som også fungerer som et tak, og en trekkandel på 90 prosent av kraftinntekter over 70 øre/kWh, vil ingen kommuner bli trukket mer enn 27 øre/ kWh. Dette vil i praksis innebære at de aktuelle kommunene beholder minst 73 prosent av anslått samlede bruttoinntekter fra konsesjonskraft.

På bakgrunn av disse forutsetningene foreslås det at trekket reduseres med 2 135 mill. kroner sammenliknet med saldert budsjett 2023. Reduksjonen i trekket fordeles med 1 665 mill. kroner på kommunene og 470 mill. kroner på fylkeskommunene. Bevilgningen til hhv. kommuner og fylkeskommuner foreslås økt tilsvarende.

Trekket vil etter dette utgjøre 865 mill. kroner for sektoren samlet, fordelt med 535 mill. kroner på kommunene og 330 mill. kroner på fylkeskommunene. Trekket vil tilsvare om lag 18 prosent av kommunesektorens anslåtte bruttoinntekter fra konsesjonskraft i 2023. Se vedlegg 1 til dette brevet for kommunevis oversikt over trekket. Informasjon om bakgrunnstallene som er brukt i departementets beregningsgrunnlag finner dere [her.](https://www.regjeringen.no/no/aktuelt/lagare-trekk-i-rammetilskotet-til-kraftkommunane/id2976021/)

De kommunene som allerede har fått ett større trekk enn det de oppdaterte beregningene skulle tilsi, vil få det overskytende tilbakeført.

Det gjøres oppmerksom på at dersom strømprisene i 2023 skulle reduseres ytterligere sammenliknet med de oppdaterte forutsetningene for trekket, vil regjeringen kunne komme tilbake med en ny justering av trekket i rammetilskuddet ved nysalderingen av statsbudsjettet til høsten.

## Vertskommuner- Økte inntekter fra utnyttelse av naturressursene

Våren 2023 la regjeringen fram et forslag om grunnrenteskatt på havbruk. Regjeringen legger opp til at kommunesektoren samlet skal få inntekter tilsvarende halvparten av provenyet fra grunnrenteskatten. Forslaget skal særlig sikre lokalsamfunnene langs kysten og fellesskapet en større andel av de verdiene som skapes i oppdrettsnæringen. Forslaget gir derfor vertskommunene og vertsfylkene økte og stabile inntekter gjennom Havbruksfondet. Det skjer dels gjennom en økning av produksjonsavgiften på laks, ørret og regnbueørret til 90 øre per kilo. Kommunenes andel av inntekter fra salg av ny tillatelseskapasitet gjennom Havbruksfondet økes dessuten fra 40 til 55 prosent. Ekstrabevilgninger til kommunesektoren i år med høy grunnrente skal sørge for at kommunesektoren samlet sett vil få halvparten av provenyet fra grunnrenteskatten. Inntektene fra grunnrenteskatten kan brukes til å styrke tjenestetilbudet i kommuner og fylkeskommuner.

## Forslag til endringer i rammetilskuddet

### Vaksinasjon mot covid-19

Rammetilskuddet til kommunene foreslås økt med 68 mill. kroner, mot en tilsvarende reduksjon på kap. 710, post 23 på Helse- og omsorgsdepartementets budsjett. Midlene skal dekke oppfriskningsdose til personer 75 år og eldre og sykehjemsbeboere våren 2023. Midlene foreslås fordelt etter antall innbyggere i aldersgruppen 75 år og eldre.

### Maksimalpris i barnehage

Fra 1. januar 2023 er maksimalprisen i barnehage fastsatt til 3 000 kroner per måned. Det er en reduksjon fra nivået i 2022. Kommunene ble kompensert for dette inntektsbortfallet i statsbudsjettet for 2023 gjennom en økning i rammetilskuddet på 329,2 mill. kroner. Den uventet høye prisveksten i 2023 gjør at den reelle reduksjonen i maksimalprisen er høyere enn det som ble lagt til grunn i statsbudsjettet for 2023. Kompensasjonen for økt maksimalpris som allerede er bevilget, sammen med den generelle kompensasjonen for kostnadsvekst i kommunesektoren som nå foreslås, er dermed for liten. Det foreslås derfor å øke kompensjonen til kommunene for redusert maksimalpris ved å øke rammetilskuddet med 169,1 mill. kroner.

## Forslag til endringer i andre tilskuddsordninger

### Mottak og bosetting av flyktninger

Kommunene har stilt opp på kort tid og har bosatt rekordstort antall flyktninger i store og små kommuner landet rundt i 2022. Det forventes en økning i antall flyktninger framover. De siste prognosene viser at det kan bli behov for å bosette ytterligere 43 000 flyktninger i 2023. Tilskudd fra staten skal derfor gi en rimelig dekning av kommunenes merutgifter, utover det som dekkes av ordinære inntekter som for andre innbyggere. Regjeringen fremmer derfor en rekke forslag til RNB som skal understøtte bosettingen og bidra til at flere flyktninger kommer i arbeid og aktivitet. Samtidig vil dette gi en økonomisk trygghet for kommunene.

For å støtte kommunene i å bygge opp kapasiteten og øke bosettingen foreslår regjeringen at kommuner som bosetter utover opprinnelig anmodning, mottar et ekstra tilskudd. Kommunene vil motta et tilskudd på 50 000 kroner for hver flyktning de bosetter utover det antallet kommunen opprinnelig ble anmodet om fra IMDi i brev av 25. november 2022. Det foreslås å bevilge 20 mill. kroner til tiltaket i 2023, mens 180 mill. kroner forventes å komme til utbetaling i 2024.

For å støtte opp under kommunenes bosetting av personer med alvorlig nedsatt funksjonsevne eller atferdsvansker foreslår regjeringen å øke maksbeløpet for ekstratilskudd ved bosetting av personer som bosettes fra to av UDIs særskilte boløsninger. Det foreslås at maksbeløpet for ekstratilskudd økes fra 1,52 mill. kroner til 2,5 mill. kroner for personer som bosettes fra særskilt bo- og omsorgsløsning for voldelige og utagerende beboere (Særbol) og særskilt pleie- og omsorgsløsning for beboere med omfattende helse- og omsorgsbehov (Særpleie). Tiltaket medfører ikke et bevilgningsbehov i 2023, men budsjettkonsekvensen i 2024 er anslått til 5,9 mill. kroner. Siden 2022 kan flyktninger som bosettes fra UDIs særskilte botilbud, utløse ekstratilskuddet i inntil ti år.

Det foreslås videre flere tiltak som støtter opp under arbeid og aktivitet, ikke minst i form av bedre bosetting av flyktningers språkopplæring. Blant annet foreslår regjeringen at kommunene kan få tilskudd for å gi utvidet norskopplæring til de som har behov for det.

I tillegg kommer prisjusteringen av integreringstilskuddet og det særskilte tilskuddet ved bosetting av enslige mindreårige flyktninger.

### Midlertidig gjeninnføring av tilskudd til utleieboliger

Det er ønskelig at flyktninger og fordrevne fra Ukraina bosettes raskt i kommunene. Bosetting forutsetter at det er ledige egnede utleieboliger, både private og kommunale utleieboliger. Ny informasjon og nye planleggingstall for ankomster av flyktninger fra Ukraina, tilsier at det er behov for tiltak for å bidra til rask fremskaffing av boliger til flyktninger.

Regjeringen foreslår derfor en midlertidig gjeninnføring av tilskudd til utleieboliger i 2023. Flere kommuner har i dag boliger som av ulike grunner står ubrukte eller tomme. Med en forholdsvis enkel istandsetting, kan en del boliger gjøres tilgjengelige. Det foreslås derfor at det åpnes opp for at Husbanken kan gi tilskudd til istandsetting av utleieboliger over posten. Dette vil legge til rette for at det raskt kan tilgjengeliggjøres flere boliger for flyktninger. Det foreslås videre at tilskudd til kjøp og istandsetting av utleieboliger primært prioriteres, men at det også i særskilte tilfeller kan nyttes til bygging av nye utleieboliger.

På bakgrunn av dette foreslås det at bevilgningen økes med 180 mill. kroner. Det foreslås en økning i tilsagnsfullmakten på 220 mill. kroner til 256 mill. kroner, jf. forslag til romertallsvedtak. Bevilgningen og tilsagnsfullmakten gir en tilsagnsramme på 400 mill. kroner i 2023.

## Investeringstilskudd – rehabilitering

Bevilgningen foreslås økt med 200 mill. kroner til investeringstilskudd til flere heldøgns omsorgsplasser i 2023. Forslaget innebærer å øke tilsagnsrammen med 2 000 mill. kroner. Den økte tilsagnsrammen tilsvarer investeringstilskudd til om lag 1 000 heldøgns omsorgsplasser. Total tilsagnsramme for 2023 blir med forslaget 2 950 mill. kroner, tilsvarende om lag 1 500 heldøgns omsorgsplasser.

# Det økonomiske opplegget for kommunesektoren i 2024

## Frie inntekter

Regjeringen legger opp til en realvekst i frie inntekter på mellom 5,6 og 5,9 mrd. kroner i 2024. Inntektsveksten for 2024 som varsles i denne proposisjonen er regnet fra anslått inntektsnivå i 2023 i revidert nasjonalbudsjett 2023. Kompensasjonen på totalt 3,2 mrd. kroner i 2023 er inkludert i inntektsnivået i revidert nasjonalbudsjett 2023. Midlertidige tiltak er korrigert ut av veksten.

Regjeringen legger opp til at kommunene får 4,4–4,7 mrd. kroner av den samlede veksten i frie inntekter, mens fylkeskommunene får 1,2 mrd. kroner av veksten. Dette legger til rette for at økte demografi- og pensjonskostnader blir dekket innenfor veksten.

Det tekniske beregningsutvalg for kommunal og fylkeskommunal økonomi (TBU) har anslått kommunesektorens merutgifter til demografi i 2024 til 4,6 mrd. 2023-kroner. Av dette må 3,8 mrd. kroner dekkes av de frie inntektene, noe som utgjør 3,9 mrd. 2024-kroner, fordelt med om lag 0,8 mrd. kroner på fylkeskommunene og om lag 3,1 mrd. kroner på kommunene. Det er usikkerhet knyttet til anslaget som følge av flyktningsituasjonen. Utvalget vil utarbeide oppdaterte anslag for merutgifter til demografi i juni.

Kommunal- og distriktsdepartementet anslår en vekst på om lag 1,2 mrd. kroner i kommunesektorens samlede pensjonskostnader utover anslått lønnsvekst i 2024. Anslaget er beheftet med betydelig usikkerhet. Departementet vil lage oppdatert anslag for merkostnadene til pensjon til statsbudsjettet for 2024.

Dekomponert vekst for sektoren:

Et bilde som inneholder tekst, skjermbilde, Font, nummer

Automatisk generert beskrivelse

Innenfor veksten på 5,6–5,9 mrd. kroner ligger disse satsinger inne:

* 150 mill. kroner til kommunene til psykisk helse og rus.
* 100 mill. kroner til de kommunene som taper mest på modellen for gradert basiskriterium.
* 300 mill. kroner til fylkeskommunene begrunnet med omlegging av inntektssystemet.

## Skattøren

På vanlig måte fastsettes de kommunale og fylkeskommunale skattørene for 2024 ved behandlingen av statsbudsjettet for 2024. Det legges opp til at skattøren fastsettes på grunnlag av målsettingen om at skatteinntektene skal utgjøre om lag 40 prosent av kommunesektorens samlede inntekter.

## Pensjonskostnadene

Departementet har for 2024 ikke foretatt endringer i de økonomiske forutsetningene for beregning av de regnskapsmessige pensjonskostnadene. Departementet vil opplyse nærmere om de økonomiske forutsetningene for beregning av pensjonskostnadene i rundskriv til alle kommuner og fylkeskommuner.

## Skjønnsmidler

Departementet foreslår at den samlede skjønnsrammen til kommuner og fylkeskommuner i 2024 blir satt til 1 000 mill. kroner. jf. forslag til vedtak, hvorav hele rammen bevilges på kap. 571 Rammetilskudd til kommuner. Fylkeskommunenes skjønnsmidler har tidligere blitt bevilget over kap. 572.64, og utgjorde 382 mill. kroner i 2023. Fra og med 2024 foreslås det at denne posten avvikles, og at basisrammen til fylkeskommunene overføres til fylkeskommunenes innbyggertilskudd. Regjeringen foreslår videre å overføre 50 millioner kroner fra fylkeskommunenes skjønnspost til kommunenes skjønnspost, og å opprette en felles pott for tilbakeholdte skjønnsmidler til kommunene og fylkeskommunene.

Rammen på 1 000 mill. kroner er tiltenkt fordelt på følgende måte:

* Basisrammen 800 mill. kr *(uendret nivå fra 2022)*
* Reservepott 175 mill. kr *(økn. på 50 mill. kr fra 2022 og brukes bl.a. til naturskade m.m.)*
* Prosjektskjønn 25 mill. kr *(red. på 5 mill. kr fra 2022 og bruks til utviklings- og fornyingsprosjekter i regi av KDD )*

## Inntektssystemet for kommunene utsatt

Regjeringen vil legge fram en helhetlig gjennomgang av inntektssystemet for kommunene i en egen melding til Stortinget våren 2024. Det tas dermed sikte på at nytt inntektssystem for kommunene får virkning fra og med 2025.

## Kompensasjon for gradert basistilskudd

Med dagens graderte basiskriterium er det i dag mange kommuner som mottar et lavere beløp gjennom utgiftsutjevningen enn de ville fått uten denne graderingen av kriteriet. Det foreslås ingen endringer i modellen for gradert basiskriterium i 2024, men regjeringen vil fordele 100 mill. kroner av veksten i frie inntekter i 2024 til de kommunene som taper mest på graderingen av basiskriteriet.

Det legges opp til at kommuner med netto tap på mer enn 300 kroner per innbygger får kompensert om lag 1/3 av tap utover 300 kroner per innbygger i 2024. Kompensasjonen er ettårig, og gis med en særskilt fordeling (tabell C) i 2024. Fra og med 2025 vil det nye inntektssystemet for kommunene etter planen tre i kraft.

Se vedlegg 2 til dette brevet for fylkesvis- og kommunevis oversikt over fordelingen av tilskuddet.

## Frikommuneforsøk

Regjeringen inviterer bl.a. kommuner til å søke om å bli forsøkskommuner. Forsøkskommuner vil få mulighet til å teste ut nye måter å løse oppgaver på gjennom fritak fra regelverk. Frist for foreløpig søknad er 8. september 2023. Mer informasjon om ordningen kan leses [her.](https://www.regjeringen.no/no/tema/statlig-forvaltning/forvaltningsutvikling/tillitsreform/forsokskommune/id2967899/)

|  |  |  |
| --- | --- | --- |
| Med hilsen  Tor Håkon Skomsvold  direktør |  | Fakra Butt  seniorrådgiver |


Samordningsstaben

*Dokumentet er elektronisk godkjent*

## Vedlegg 1: Oversikt over revidert trekk for kraftkommuner



## Vedlegg 2: Fylkesvis- og kommunevis oversikt over fordelingen av gradert basistilskudd på 100 mill. kroner



Et bilde som inneholder tekst, nummer, skjermbilde, Font

Automatisk generert beskrivelse

Mottakerliste:

|  |  |  |  |
| --- | --- | --- | --- |
| Rælingen kommune | Postboks 100 | 2025 | FJERDINGBY |
| Sarpsborg kommune | Postboks 237 | 1702 | SARPSBORG |
| Halden kommune | Postboks 150 | 1751 | HALDEN |
| Drammen kommune | Postboks 7500 | 3008 | DRAMMEN |
| Asker kommune | Katrineåsveien 20 | 3440 | RØYKEN |
| Gol kommune | Gamlevegen 4 | 3550 | GOL |
| Rollag kommune | Vrågåvegen 10 | 3626 | ROLLAG |
| Nore og Uvdal kommune | Sentrum 16 | 3630 | RØDBERG |
| Aurskog-Høland kommune | Rådhusveien 3 | 1940 | BJØRKELANGEN |
| Enebakk kommune | Prestegårdsveien 4 | 1912 | ENEBAKK |
| Nittedal kommune | Postboks 63 | 1483 | HAGAN |
| Nordre Follo kommune | Postboks 3010 | 1402 | SKI |
| Lunner kommune | Sandsvegen 1 | 2740 | ROA |
| Rakkestad kommune | Postboks 264 | 1891 | RAKKESTAD |
| Moss kommune | Postboks 175 | 1501 | MOSS |
| Hvaler kommune | Storveien 32 | 1680 | SKJÆRHALDEN |
| Sigdal kommune | Borgestubakken 2 | 3350 | PRESTFOSS |
| Krødsherad kommune |  | 3536 | NORESUND |
| Modum kommune | Postboks 38 | 3371 | VIKERSUND |
| Flesberg kommune | Lampelandhagan 7 | 3623 | LAMPELAND |
| Gjerdrum kommune | Postboks 10 | 2024 | GJERDRUM |
| Lillestrøm kommune | Postboks 313 | 2001 | LILLESTRØM |
| Hurdal kommune | Minneåsvegen 3 | 2090 | HURDAL |
| Råde kommune | Skråtorpveien 2A | 1640 | RÅDE |
| Skiptvet kommune | Postboks 115 | 1806 | SKIPTVET |
| Øvre Eiker kommune | Postboks 76 | 3301 | HOKKSUND |
| Lier kommune | Postboks 205 | 3401 | LIER |
| Nes kommune | Postboks 114 | 2151 | ÅRNES |
| Nesodden kommune | Postboks 123 | 1451 | NESODDTANGEN |
| Oslo kommune | Rådhuset | 0037 | OSLO |
| Jevnaker kommune | Kirkegata 6 | 3520 | JEVNAKER |
| Nesbyen kommune | Alfarvegen 117 | 3540 | NESBYEN |
| Flå kommune | Sentrumsvegen 24 | 3539 | FLÅ |
| Lørenskog kommune | Postboks 304 | 1471 | LØRENSKOG |
| Fredrikstad kommune | Postboks 1405 | 1602 | FREDRIKSTAD |
| Marker kommune | Postboks 114 | 1871 | ØRJE |
| Hemsedal kommune | Hemsedalsvegen 2889 | 3560 | HEMSEDAL |
| Frogn kommune | Postboks 10 | 1441 | DRØBAK |
| Nannestad kommune | Postboks 3 | 2031 | NANNESTAD |
| Våler kommune | Herredshuset, Kjosveien 1 | 1592 | VÅLER I VIKEN |
| Aremark kommune | Rådhuset | 1798 | AREMARK |
| Kongsberg kommune | Postboks 115 | 3602 | KONGSBERG |
| Ringerike kommune | Postboks 123 Sentrum | 3502 | HØNEFOSS |
| Hole kommune | Viksveien 30 | 3530 | RØYSE |
| Vestby kommune | Postboks 144 | 1541 | VESTBY |
| Ås kommune | Postboks 195 | 1431 | ÅS |
| Ullensaker kommune | Postboks 470 | 2051 | JESSHEIM |
| Indre Østfold kommune | Postboks 34 | 1861 | TRØGSTAD |
| Ål kommune | Tingstugu, Torget | 3570 | ÅL |
| Hol kommune | Ålmannvegen 8 | 3576 | HOL |
| Bærum kommune | Postboks 700 | 1304 | SANDVIKA |
| Eidsvoll kommune | Postboks 90 | 2081 | EIDSVOLL |